gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7292, del 10-06-2014 (2014/4939)

Notificació al titular de l'establiment hoteler amb número d'inscripció HA-1094 de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7292

Data del DOGV
:   10-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4939


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació al titular de l'establiment hoteler amb número d'inscripció HA-1094 de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana. [2014/4939]  
En compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), modificada per la Llei 4/1999, de 13 de gener, després d'haver-se intentat la notificació de forma personal i directa sense que s'haja pogut practicar per causes no imputables a esta administració, per la present es notifica a Juan Carlos Moyano Herrero el tràmit de resolució del director general de Turisme de la cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'establiment que es relaciona:  
  
Expedient: HO08/2013/23  
Establiment: Hotel Marina  
Titular: Juan Carlos Moyano Herrero  
Domicili: avinguda de l'Alegria, 30  
Localitat: Elx  
  
El corresponent expedient es troba en el Servici d'Ordenació Turística, on haurà de comparéixer per a conéixer el contingut íntegre de l'acte en el termini de 10 dies hàbils comptats des de l'endemà de la present publicació.  
Així mateix, s'advertix a l'interessat que, si no compareix en el termini esmentat, la notificació es considerarà produïda a tots els efectes legals des de l'endemà del venciment del termini assenyalat per a comparéixer.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic de Turisme i Comerç en el termini d'un mes comptat des de l'endemà de la seua notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de maig de 2014.- La cap del Servici d'Ordenació: Carmen Martínez Aznar.
Diari Oficial de la Generalitat Valenciana


Sumari del DOGV 7203, del 30-01-2014 (2014/734)

Notificació a la titularitat de l'agència de viatges amb número d'inscripció CV-m1457-V, de l'audiència de 17 de desembre de 2013, prèvia a la cancel·lació de la inscripció i baixa en el Registre.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7203

Data del DOGV
:   30-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/734


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-m1457-V, de l'audiència de 17 de desembre de 2013, prèvia a la cancel·lació de la inscripció i baixa en el Registre. [2014/734]  
Per no haver sigut possible notificar de manera personal i directa a Nimbus 2000, SL, l'escrit en què es concedix termini per a la renovació de la fiança de l'agència de viatges Nepalviajes.com, es procedix a publicar-lo en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, i se li concedix un nou termini de 15 dies.  
  
València, 23 de gener de 2014.- La cap del Servici d'Ordenació i Tramitació Turística: Carmen Martínez Aznar.  
  
La companyia Axa Seguros Generales, SA, d'Assegurances i Reassegurances, ha remés un escrit on comunica la seua voluntat de procedir a l'anul·lació de la pòlissa d'assegurança de caució 12601990, subscrita per Nimbus 2000, SL, CIF N32384205, com a titular de l'agència de viatges Nepalviajes.com i que correspon a la fiança que l'article 14.1 del Decret 20/1997, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, establix que les agències de viatges hauran de mantindre en permanent vigència.  
Pel que s'ha exposat anteriorment, se li concedix un termini de quinze dies perquè presente davant d'esta administració un justificació del manteniment en vigor de l'esmentada pòlissa d'assegurança de caució, i se li advertix que el fet de no fer-ho, d'acord amb l'article 10.2 del mencionat Decret 20/1997, és causa de cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana.  
  
València, 17 de desembre de 2013.- La cap del Servici d'Ordenació i Tramitació Turística: Carmen Martínez Aznar.
Diari Oficial de la Generalitat Valenciana


Sumari del DOGV 7278, del 21-05-2014 (2014/4372)

Notificació de resolució de recurs d'alçada. Expedient sancionador número 032002SAT000318 i altres.
---------------------------------------------------------------------------------------------------

### Dades del document

Número de DOGV
:   7278

Data del DOGV
:   21-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4372


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 032002SAT000318 i altres. [2014/4372]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
Expedient: 032002SAT000318 DG 27/02  
Empresa: Expomármol, SPC  
Últim domicili conegut: Ctra. Alacant, km. 0,5  
Població: Novelda  
  
  
Expedient: 032002SAT001438 DG 2/03  
Empresa: Técnicas Medioambientales Tecmed, SA  
Últim domicili conegut: Av. Tenerife, 4  
Població: San Sebastián de los Reyes  
  
  
Expedient: 462005SAT000785 DG 69/05  
Empresa: Construcciones Domar Milenio, SL  
Últim domicili conegut: Isabel la Católica, 1  
Població: València  
  
  
Expedient: 032002SAT001405 DG 89/02  
Empresa: Hierros García Úbeda, SL  
Últim domicili conegut: Av. Estación, 104  
Població: Torre Pacheco  
  
  
Expedient: 462005SAT000785 DG 69/05  
Empresa: Yesaires Hermanos Tejedo, SL  
Últim domicili conegut: Dr. Cervellera, 17  
Població: Burjassot  
  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció Social) i a estos efectes podran examinar en el termini indicat l'expedient que es troba en esta Direcció General. Tot això sense perjuí de qualsevol altre recurs que es considere oportú.  
  
València, 6 de maig de 2014.- El director general de Treball, Cooperativisme i Economia Social: Felipe Codina Bellés.
Diari Oficial de la Generalitat Valenciana


Sumari del DOGV 7238, del 21-03-2014 (2014/2366)

Notificació de resolució de procediment sancionador. Expedient número ESSANC 03/2013/0094.
------------------------------------------------------------------------------------------

### Dades del document

Número de DOGV
:   7238

Data del DOGV
:   21-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2366


Organisme emissor
:   Conselleria de Governació i Justícia

Tipus de document
:   Anunci

Notificació de resolució de procediment sancionador. Expedient número ESSANC 03/2013/0094. [2014/2366]  
Segons que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de la resolució de l'expedient sancionador que s'indica, instruït per la Conselleria de Governació i Justícia a les persones interessades que a continuació s'indiquen, ja que no se'ls ha pogut entregar la notificació en l'últim domicili conegut.  
  
  
Expedient número 03/2013/0094  
Interessada: Maarten Braun.  
Últim domicili conegut: plaça Sierra Castilla, 49. Local 16 C. San Fulgencio.  
Resolució de sanció de procediment sancionador adoptada per la directora general de Seguretat i Protecció Ciutadana, de data 28.01.2014, en la qual s'adopten acords d'interés per a les persones interessades.  
  
L'expedient corresponent es troba en la Direcció Territorial de Governació i Justícia d'Alacant, Rambla Méndez Nuñez, 41-12é, Alacant, davant de la qual les persones interessades podran comparéixer per a tindre coneixement del contingut íntegre de l'acte, i perquè en quede constància. Contra la resolució es pot interposar un recurs d'alçada i tenen el dret d'al·legar per escrit el que estimen convenient com a defensa, amb l'aportació de les proves que consideren; tot això dins del termini d'un mes, comptador des de l'endemà de la present publicació.  
  
  
Alacant, 17 de març de 2014.- La directora territorial de Governació i Justícia: Araceli Martínez Márquez.
Diari Oficial de la Generalitat Valenciana


Sumari del DOGV 7271, del 12-05-2014 (2014/4131)

Notificació d'acord d'inici de revocació. Expedient número FCC99/2011/1181/03.
------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4131


Organisme emissor
:   Servei Valencià d'Ocupació i Formació

Tipus de document
:   Anunci

Notificació d'acord d'inici de revocació. Expedient número FCC99/2011/1181/03. [2014/4131]  
Vist l'expedient número FCC99/2011/1181/03 de la Direcció General d'Ocupació i Formació, incoat com a conseqüència de la sol·licitud de subvenció formulada per Domenech Mira Distribuciones Informáticas, SL, amb CIF/NIF X61584425, presentada en data 23 de febrer de 2011, i destinada a formació professional per a l'ocupació.  
Atenent:  
1. Que per Resolució de 24 d'agost de 2011 firmada pel director general de Formació i Qualificació Professional, es va concedir a Domenech Mira Distribuciones Informáticas, SL, una subvenció de 18.952,50 euros, destinada a formació professional per a l'ocupació, a l'empara de l'Orde 62/2010, de 30 de desembre, de la Conselleria d'Economia, Hisenda i Ocupació, publicada en el Diari Oficial de la Comunitat Valenciana, de 24 de gener de 2011.  
2. Que de la subvenció concedida no s'ha transferit encara la quantia concedida al beneficiari.  
3. Que d'acord amb la documentació que es troba en este departament s'ha observat que el beneficiari de la subvenció de què es tracta ha incomplit les obligacions següents:  
- No s'ha presentat el compte justificatiu del gasto corresponent a l'acció formativa  
4. Que en aplicació d'allò que s'ha disposat, quant a modificació i reintegrament de les ajudes concedides en l'orde mencionada, en relació amb el que disposa l'article 37 de la Llei 38/2003, de 17 de novembre, General de Subvencions, tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió, així com que la concurrència de qualsevol de les causes previstes en el mencionat article 37 comporta la revocació total o parcial de l'ajuda i/o el reintegrament de les quantitats indegudament percebudes, amb l'exigència de l'interés de demora corresponent.  
De conformitat amb allò que s'ha disposat, acorde:  
Iniciar el procediment de revocació per import de 18.952,50 euros, corresponents a la subvenció anteriorment referenciada.  
A este efecte se li concedix un termini de 15 dies, comptats des del següent al de la recepció d'esta notificació, per a al·legar i presentar els documents i justificacions que estime pertinents, d'acord amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Alacant, 17 de febrer de 2014.- El director territorial del SERVEF: Rafael Muñoz Gómez.
Diari Oficial de la Generalitat Valenciana


Sumari del DOGV 7426, del 18-12-2014 (2014/11932)

RESOLUCIÓ d'1 de desembre de 2014, de la Secretaria Autonòmica de Justícia, per la qual s'ordena la publicació del text resumit de la resolució, d'esta secretaria autonòmica, per la qual s'acorda la ratificació de l'extinció i liquidació de la Fundación Casa Colegio de Niños Huérfanos San Vicente Ferrer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7426

Data del DOGV
:   18-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11897


Data del document
:   01-12-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ d'1 de desembre de 2014, de la Secretaria Autonòmica de Justícia, per la qual s'ordena la publicació del text resumit de la resolució, d'esta secretaria autonòmica, per la qual s'acorda la ratificació de l'extinció i liquidació de la Fundación Casa Colegio de Niños Huérfanos San Vicente Ferrer. [2014/11520]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en el qual s'establix com a funció específica del Protectorat «donar publicitat a l'existència i activitats de les fundacions», s'indica que:  
  
Per la Resolució de 20 d'octubre de 2014, del secretari autonòmic de Justícia de la Conselleria de Governació i Justícia, s'acorda:  
  
  
Ratificar l'acord d'extinció i liquidació aprovats pel Patronat de la Fundación Casa Colegio de Niños Huérfanos San Vicente Ferrer, en data 29 d'abril de 2014.  
Inscriure en el Registre de Fundacions de la Comunitat Valenciana la ratificació de l'acord d'extinció i liquidació de la Fundación Casa Colegio de Niños Huérfanos San Vicente Ferrer.  
Establir com a destinatari de l'únic bé resultant de la liquidació la Diòcesi de Segorbe-Castelló.  
  
València, 1 de desembre de 2014.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 7281, del 26-05-2014 (2014/4664)

Renúncia a la licitació número 186/2014. Subministrament i instal·lació d'equips de climatització en centres de salut i dos refrigeradores autònomes per al Centre de Salut de la plaça de Segòvia.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7281

Data del DOGV
:   26-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4664


Data del document
:   21-05-2014

Organisme emissor
:   Conselleria de Sanitat

Tipus de document
:   Anunci

Anàlisi jurídica

 Descriptors 

:   * València
    * contracte de subministraments
    * adjudicació de contracte administratiu

Renúncia a la licitació número 186/2014. Subministrament i instal·lació d'equips de climatització en centres de salut i dos refrigeradores autònomes per al Centre de Salut de la plaça de Segòvia. [2014/4664]  
Vist l'expedient de tramitació ordinària, procediment obert, forma d'adjudicació segons diversos criteris, amb el número 186/2014, l'objecte del qual és el subministrament i instal·lació d'equips de climatització en centres de salut i dos refrigeradores autònomes per al Centre de Salut de la plaça de Segòvia, distribuït en dos lots.  
Que l'expedient es troba en fase d'adjudicació, havent-se publicat l'anunci de licitació en el Diari Oficial de la Comunitat Valenciana número 7272, de 13 de maig de 2014.  
D'acord amb l'article 155 del Reial Decret 3 2011/de 14 de novembre, Text Refós de la Llei de Contractes del Sector Públic, i no havent recaigut una resolució d'adjudicació, per l'òrgan de contractació competent s'ha decidit la renúncia a la celebració del contracte, per raons d'interés públic motivat per vicis en els elements essencials del contracte, que li impedixen tal com està plantejat, aconseguir el seu fi.  
  
  
València, 21 de maig de 2014.- El gerent del Departament: Vicente Pastor Navarro. El director econòmic de Salut Valencia - Doctor Peset: Vicente López Hontangas.
Diari Oficial de la Generalitat Valenciana


Sumari del DOGV 7428, del 22-12-2014 (2014/11996)

ACORD de 12 de desembre de 2014, del Consell, pel qual s'autoritza determinada generació de crèdits derivada del Decret Llei 1/2014, de 29 d'agost, del Consell, per l'import de 22.732.620,15 euros. Expedient número 06.018/14-086 (IV part).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7428

Data del DOGV
:   22-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11445


Data del document
:   12-12-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 12 de desembre de 2014, del Consell, pel qual s'autoritza determinada generació de crèdits derivada del Decret Llei 1/2014, de 29 d'agost, del Consell, per l'import de 42.091.793,15 euros. Expedient número 06.018/14-086 (IV part). [2014/11491]  
El Consell, en la reunió del dia 12 de desembre de 2014, va adoptar l'acord següent:  
D'acord amb el que preveuen els articles 3 i 4 del Decret Llei 1/2014, de 29 d'agost, del Consell, és procedent generar crèdits a fi d'habilitar crèdit per a obligacions pendents de pagament de diverses matèries incloses en el compte de creditors per obligacions pendents d'aplicar al pressupost.  
A este efecte i a proposta del conseller d'Hisenda i Administració Pública, el Consell  
  
ACORDA  
  
Primer  
s'autoritza l'augment del pressupost d'ingressos en l'aplicació 19.913.00, «Préstecs a llarg termini ens fora del sector públic», per l'import de 40.311.428,15 euros.  
  
Segon  
S'autoritza l'increment de crèdit en les aplicacions i pels imports següents:  
  
Aplicació pressupostària Import  
44.13.91.197.25.2 74.867.614,60  
09.68.94.661.82.5 32.275.252,32  
14.36.67.479.98.5 7.073.470,52  
50.71.42.237.21.8 2.796.700,82  
95.65.08.080.30.3 4.066.387,89  
Total 40.142.924,15  
  
  
Tercer  
Com a conseqüència dels increments de crèdit de l'apartat anterior, s'autoritzen les modificacions següents en els annexos de transferències corrents i de capital:  
València, 12 de desembre de 2014  
  
El conseller secretari,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7385, del 21-10-2014 (2014/9421)

Notificació de la sentència dictada en el juí verbal número 520/2013
--------------------------------------------------------------------

### Dades del document

Número de DOGV
:   7385

Data del DOGV
:   21-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9421


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 520/2013 [2014/9421]  
Miriam Muñoz Peiró, secretària judicial del Jutjat de Primera Instància número 21 dels de València, pel present edicte faig saber que en este jutjat se seguix procediment ordinari amb el número 520/2013, a instàncies de Victorino Rivera Soriano i Amparo Serrano García, representats pel procurador Santiago Gea Fernández, i assistits pel lletrat Fernando Alardete Gordo contra Hugo Marcelo Chillagana Mamarandi, Venancia Apaza de Ramos i Luis María Chillagana Astudillo, sobre reclamació d'una quantitat, en què la magistrada jutgessa, Matilde Sabater Alamar ha disposat el dia de hui notificar la sentència dictada en les presents interlocutòries als demandats que es troben en parador desconegut, Hugo Marcelo Chillagana Mamarandi i Venancia Apaza de Ramos, la dispositiva de la qual literalment diuen com seguix:   
  
«Estime íntegrament la demanda interposada per Victorino Rivera Soriano i Amparo Serrano García contra Hugo Marcelo Chillagana Mamarando, Venancia Apaza de Ramos i Luis María Chilagana Astudillo, i condemne tots ells solidàriament al pagament de 1.729,08 euros i els interessos legals de l'esmentada quantitat computats des de la data de la present resolució.  
Les costes seran pagades per la part demandada.  
Incloeu esta resolució en el llibre de sentències i deixeu-ne un testimoniatge en les actuacions, i notifiqueu-la a les parts amb l'advertiment que no s'hi pot interposar cap recurs.  
Esta és la meua sentència, que pronuncie, mane i firme».  
I perquè servisca d'edicte de notificació de la sentència a les persones demandades, en ignorat parador, estenc este edicte, el qual es fixarà al tauler d'anuncis d'este jutjat i es publicarà en el Diari Oficial de la Comunitat Valenciana.  
  
València, 26 de novembre de 2013.- La secretària judicial: Míriam Muñoz Peiró.